**Miro Nalli** (s. 28. tammikuuta 1999 Sahalahti) on suomalainen jääkiekkoilija, joka edustaa SM-liigajoukkue Vaasan Sportia. Hän on pelipaikaltaan vasen laitahyökkääjä, mutta Nalli osaa pelata myös keskellä.

Ura
---

Nalli aloitti jääkiekkoilun luistelukoulun jälkeen Tampereen Ilveksessä noin kymmenenvuotiaana. Kaudella 2014–2015 hän oli C-nuorten SM-karsinnoissa joukkueensa paras maalintekijä 12 osumallaan. Nalli valittiin kauden päätteeksi C-nuorten SM-sarjan toiseen tähdistökentälliseen. Kaudella 2017–2018 hän oli Ilveksen A-nuorten toiseksi paras pistemies Samuli Vainionpään jälkeen tehoilla 13+24=37.

Kaudeksi 2018–2019 Nalli nousi Ilveksen SM-liigarinkiin. Hän ei tehnyt kauden aikana kuitenkaan liigadebyyttiään. Nalli pelasi suurimman osan kaudestaan lainalla Mestis-joukkue Kooveessa, jossa tulokaskausi toi 29 runkosarjaottelussa tehot 2+2=4. Neljässä karsintasarjan ottelussa hän jäi ilman tehopisteitä.

Kaudeksi 2019–2020 Nalli teki Ilveksen kanssa 1+1-vuotisen sopimuksen. Harjoituskaudella Decens Cupin finaalissa Helsingin IFK:ta vastaan hän onnistui tekemään ns. Gordie Howen hattutempun, kun Nalli kirjautti Ilveksen 6–4-voittoon päättyneessä ottelussa maalin, syötön ja tappelun. Nalli aloitti runkosarjan kuitenkin lainalla Kooveessa, jossa hän pelasi suurimman osan kaudestaan. Nalli teki SM-liigadebyyttinsä Ilveksessä 13. joulukuuta 2019 paikallisvastustaja Tapparaa vastaan. Hänet merkittiin joukkueen kolmosketjun oikeaan laitaan Antti Saarelan ja Topias Haapasen viereen. Nalli sai ottelussa jääaikaa 6.54 minuuttia ja hän keräsi teholukeman +1. Kaikkiaan Nalli pelasi SM-liigassa kauden aikana 12 runkosarjaottelua tehden kaksi syöttöpistettä. Helmikuussa 2020 hän teki Ilveksen kanssa 1+1-vuotisen jatkosopimuksen.

Varsinaisella SM-liigan tulokaskaudellaan 2020–2021 Nalli pelasi 46 runkosarjaottelua tehopistein 7+9=16 ja neljä playoff-ottelua tehden kaksi syöttöpistettä. Hän teki liigauransa avausmaalin 24. lokakuuta 2020 Vaasan Sportia vastaan. Pekka Leimu valitsi Nallin ottelun Alumnien tähtien kolmostähdeksi. Marraskuussa 2020 hän teki Ilveksen kanssa kaksivuotisen jatkosopimuksen kevääseen 2023 saakka. Kaudeksi 2021–2022 Nalli vaihtoi pelinumeronsa 27 numeroon 71, kun Petri Kontiola liittyi Ilvekseen. Hän voitti kauden päätteeksi SM-pronssia. Maaliskuussa 2022 Nalli teki seuran kanssa kaksivuotisen jatkosopimuksen.

Nalli ei ehtinyt pelata jatkosopimuksensa jälkeen yhtään sarjaottelua Ilveksessä, kunnes kauden 2022–2023 kynnyksellä syyskuussa 2022 hänen sopimuksensa purettiin yhteisymmärryksessä. Samana päivänä Nallin vahvistettiin siirtyvän kaksivuotisella sopimuksella Vaasan Sportiin. 21. helmikuuta 2023 pelatussa vierasottelussa Helsingin IFK:ta vastaan hän sai yllättäen sairaskohtauksen ja tuupertui jäälle pelitilanteen ulkopuolella. Kuusi päivää myöhemmin Nalli kertoi kuntonsa olevan ok, mutta hänen kautensa päättyneen.

Muuta
-----

Nalli harrasti lapsena myös sählyä.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2016–2017 | Ilves | A-SM | 24 | 4 | 3 | 7 | 2 | 4 | 0 | 0 | 0 | 0 |
| 2017–2018 | Ilves | A-SM | 51 | 13 | 24 | 37 | 16 | – | – | – | – | – |
| 2018–2019 | Ilves | A-SM | 22 | 5 | 11 | 16 | 28 | – | – | – | – | – |
|  | KOOVEE | Mestis | 29 | 2 | 2 | 4 | 8 | – | – | – | – | – |
| 2019–2020 | Ilves | A-SM | 1 | 1 | 0 | 1 | 0 | – | – | – | – | – |
|  | Ilves | SM-liiga | 12 | 0 | 2 | 2 | 2 | – | – | – | – | – |
|  | KOOVEE | Mestis | 36 | 13 | 11 | 24 | 14 | – | – | – | – | – |
| 2020–2021 | Ilves | SM-liiga | 46 | 7 | 9 | 16 | 18 | 4 | 0 | 2 | 2 | 0 |
| 2021–2022 | Ilves | SM-liiga | 46 | 3 | 10 | 13 | 6 | 8 | 0 | 1 | 1 | 0 |
|  | KOOVEE | Mestis | 3 | 0 | 3 | 3 | 2 | – | – | – | – | – |
| 2022–2023 | Sport | SM-liiga | 44 | 3 | 4 | 7 | 16 | – | – | – | – | – |
| 2023–2024 | Sport | SM-liiga | 58 | 2 | 6 | 8 | 6 | 1 | 0 | 0 | 0 | 0 |
| 5 kautta | yhteensä | SM-liiga | 206 | 15 | 31 | 46 | 48 | 13 | 0 | 3 | 3 | 0 |
| 3 kautta | yhteensä | Mestis | 68 | 15 | 16 | 31 | 24 | – | – | – | – | – |

Lähteet
-------

* Miro Nalli The Internet Hockey Databasessa (englanniksi)
* Miro Nalli Eurohockey-sivustolla (englanniksi)
* Miro Nalli *Elite Prospects*. Everysport Media Group AB.  (englanniksi)

### Viitteet

1. ↑  Herckman, Marko: Tampereen Ilves Twitterissä *twitter.com*.  18.11.2019. Ilves-Hockey Oy. Viitattu 7.1.2022.
2. 1 2 3 4 5 6  Miro Nalli *Elite Prospects*. Everysport Media Group AB.  (englanniksi)
3. 1 2  Ilveksestä lähtenyt Nalli jatkaa uraansa Vaasassa - "Tuo erilaisia mahdollisuuksia hyökkäysketjuihin" *Jatkoaika.com*.  12.9.2022. Jatkoaika r.y. Viitattu 12.9.2022.
4. 1 2  Oksanen, Jani: Työnteko ei pilaa hauskanpitoa *shl.fi*.  17.2.2018. Pirmediat Oy. Viitattu 16.12.2019.
5. ↑  Elite Prospects - Ilves U16 *eliteprospects.com*. Everysport Media Group AB. Viitattu 16.12.2019. (englanniksi)
6. ↑  Elite Prospects - Ilves U20 *eliteprospects.com*. Everysport Media Group AB. Viitattu 16.12.2019. (englanniksi)
7. ↑  Herckman, Marko: Ilves raateli HPK:n Hämeenlinnassa *ilves.com*.  17.8.2018. Ilves-Hockey Oy. Viitattu 16.12.2019.
8. ↑  Joona Ikoselle ja Tuomas Salmelalle jatkosopimukset, Nikolas Matinpalon optio käytetään *ilves.com*.  22.1.2019. Ilves-Hockey Oy. Viitattu 16.12.2019.
9. ↑  Perkiö, Jari: Ilveksen 20-vuotiaalla hyökkääjällä hurja debyytti: Tappelu, maali ja syöttöpiste *iltalehti.fi*.  11.8.2019. Alma Media Suomi Oy. Viitattu 16.12.2019.
10. ↑  Tappara - Ilves, 13.12.2019 *liiga.fi*.  13.12.2019. Jääkiekon SM-liiga Oy. Viitattu 16.12.2019.
11. ↑  Tappara - Ilves, 13.12.2019 *liiga.fi*.  13.12.2019. Jääkiekon SM-liiga Oy. Viitattu 16.12.2019.
12. ↑  Seppä, Lassi: Ilves solmi kolme jatkosopimusta − Timo Peltomaa aloittaa joukkueenjohtajana *Jatkoaika.com*.  7.2.2020. Jatkoaika r.y. Viitattu 9.2.2020.
13. ↑  Ilves - Sport, 24.10.2020 *liiga.fi*.  24.10.2020. Jääkiekon SM-liiga Oy. Viitattu 25.10.2020.
14. ↑  Ilves teki pitkät jatkot Nallille ja Hatakalle *Jatkoaika.com*.  1.12.2020. Jatkoaika r.y. Viitattu 1.12.2020.
15. ↑  Seppä, Lassi: Ilves julkaisi kasan jatkosopimuksia − Eemeli Suomi ja Petri Kontiola jatkavat tupsukorvissa *Jatkoaika.com*.  11.3.2022. Jatkoaika r.y. Viitattu 12.3.2022.
16. ↑  Oksanen, Patrik: Ilves ja Miro Nalli ovat purkaneet sopimuksensa *Jatkoaika.com*.  12.9.2022. Jatkoaika r.y. Viitattu 12.9.2022.
17. ↑  Parviainen, Vesa: Pelaajan pelottavan näköinen sairauskohtaus säikäytti liigaottelussa *iltalehti.fi*.  21.2.2023. Alma Media Suomi Oy. Viitattu 21.3.2023.
18. ↑  Huttunen, Sasha: Kesken Liigan ottelun tuupertuneen Miro Nallin kausi on ohi *HS.fi*.  27.2.2023. Sanoma Media Finland Oy. Viitattu 21.3.2023.

Sport – SM-liiga
4 Suhonen |
10 Lööke |
11 Hjalmarsson (**A**) |
12 Stråka |
13 Riska (**A**) |
15 Vesala |
16 Johnsson |
17 Stålberg (**C**) |
21 Nalli |
24 Scarlett |
25 Holmström |
28 Sundstöm |
31 Härkönen |
36 Tommila |
40 Mattsson |
42 Heikkilä |
37 Leppänen |
52 Hietanen (**A**) |
53 Aarnio |
55 Hult |
60 Reijola |
63 Heikkinen |
65 Hayes |
71 Nieminen |
79 Hanzl |
86 Rantanen |
88 Miketinac |
91 Wännström |
95 Svoboda  

Päävalmentaja Dufva •
Valmentaja Hahl •
Valmentaja Nukari •
MV-valmentaja / joukkueenjohtaja Lipsanen •
Fysiikkavalmentaja Andersson